bluuebunny/crossref_metadata_2025_split huggingface dataset:
Kommunikativ intentionalitet i radio og fjernsyn
Authors: Scannell Paddy 
Published: March 2016

Den engelske medieforsker Paddy Scannell har i en årrække arbejdet
på et stort projekt om radio og TV´s socialhistorie og i særlig grad været
interesseret i en sociologisk analyse af programmer (se omtale af hans
seneste bog i anmeldelsessektionen). Som sådan repræsenterer han en
modgående tendens til receptionsanalysen og "Cultural Studies"- traditi-
onen, der længe har domineret engelsk medieforskning. På opfordring af
MedieKulturs redaktion præciserer Paddy Scannell her de teoretiske
overvejelser, der ligger bag hans mediesociologiske arbejde. Radio- og
TV-programmer skal opfattes og analyseres som en type social interak-
tion, der nok har egne karakteristika, men principielt ikke er forskellig fra
andre typer af kommunikativ interaktion. Centralt i analysen står den gen-
sidige relation mellem afsender og modtager, der teoretisk kan belyses
gennem begrebet om kommunikativ intentionalitet. Oversættelse fra eng-
elsk ved Stig Hjarvard.
Mellem lyst og pligt: Filmkultur og filmkritik i Danmark
Authors: Schepelern Peter 
Published: March 2016

Filmen står måske i dag for de fleste, som det af de audiovisuelle medier
der er tættest på at repræsentere kunsten. Men sådan har det ikke altid
været. Som alle nye medier måtte filmen først igennem en lang historisk
fase, hvor den nærmest blev betragtet som en trussel mod kulturen, indtil
den i dag er blevet en statsbeskyttet filmkultur. I denne artikel skriver Peter
Schepelern oplagt og underholdende om den danske filmkulturs udvikling
fra skadelig kultur til kunst, og samtidig fortæller han historien om kritikken
og teorierne om filmen fra starten til i dag i lyset af de store ideologiske og
kulturelle bevægelser og i relation til de andre kunstarter. Hans konklusion
er, at filmen i dag har erhvervet respektabilitet i det etablerede kulturlivs
øjne, men stadigvæk ikke har fået ligestilling.
Film og TV-produktion i USA og Danmark
Authors: Nielsen Poul Erik 
Published: March 2016

Med baggrund i den amerikanske film og TV-industris historie diskuterer
Poul Erik Nielsen i denne artikel de produktionelle og organisatoriske for-
hold og sammenholder dette med den forandringsproces dansk film film
og TV-dramatik står midt i. Han fremhæver centrale forskelle mellem det
amerikanske og danske system men argumenterer for nædvendigheden
af at etablere et samarbejde mellem film og TV-branchen i Danmark, hvis
man vil sikre en national filmproduktion og populærkulturel TV-dramatik
med bred gennemslagskraft i forhold til publikum.
Visuel "læsefærdighed": En teoretisk sammenfatning
Authors: Messaris Paul 
Published: March 2016

Kognitions- og neurovidenskaben har i de senere år givet inspiration
til en fornyet interesse inden for film- og medieforskningen for menne-
skets grundlæggende evne til at percipere og forstå visuel kommuni-
kation. I denne artikel tager Paul Messaris udgangspunkt i kognitions-
forskningen og de empiriske studier, der foreligger på området. Forfat-
teren argumenterer på den baggrund mod den udbredte antagelse, at
evnen til at forstå visuel kommunikation kræver kendskab til et sæt af
figurative konventioner - et særligt "sprog", som skal tillæres. Tvært-
imod synes evnen til at forstå visuel kommunikation at hænge sammen
med generelle kognitive evner og erfaring fra den virkelige virkelighed.
Oversættelse ved Gunhild Wernblad.
Fra Glasnost til gennemskuelighed. Aktuelle tendenser og perspektiver i mediebilledet i sammenslutningen af uafhængige stater (SNG)
Authors: Gratchev Andrei 
Published: March 2016

I opbrudsperioden efter 1987 var de sovjetiske massemedier medvirk-
ende til at skabe åbenhed og transparens - glasnost. Pressen var med
til at understøtte de progressive kræfters kamp for at åbne det lukkede
system. Men i det ny Rusland er åbenheden og den frie debat i medierne
hurtigt blev afløst af overdreven politisering og økonomisk pression. Tæk-
kes man ikke magthaverne, såvel de politiske som de økonomisk, står
eksistensen på spil. I stedet for udenlandske opkøb af de russiske medier
foreslår Andrei Gratchev etablering af europæisk støttede, uafhængige
udviklingsfonde som et middel til at sikre de russiske massemediers poli-
tiske frihed og uafhængighed.
Artiklen bygger på et foredrag professor Gratchev holdt ved Medieud-
valgets internationale høring om Mediekoncentration i København, juni
1995.
Lyden af ny dansk film - analyser af forholdet mellem audiovisuel stil og filmoplevelse i "Pelle Erobreren", "Nattevagten", "Pusher" og "Breaking the Waves"
Authors: Langkjær Birger 
Published: March 2016

Filmlyd er et sjældent aspekt i filmanalyser; En æstetisk dimension, som
Birger Langkjær i denne artikel viser betydningen af. Forfatteren argumen-
terer for, at en ny stil- og genrebevidsthed har indfundet sig i nyere danske
film og har ændret forestillingerne om, hvordan film bør lyde. Hvor reallyde-
ne (og virkeligheden) i Augusts "Pelle Erobreren" får det sidste ord, udfor-
drer "Nattevagten", "Pusher" og "Breaking the Waves" på hver deres måde
den klassiske realismetradition, såvel i lyd som i billeder. Ved at tvinge os til
en langt mere aktiv, intens og undertiden ubehagelig måde at opleve på,
bryder disse film med vore perceptoriske vanehandlinger og sætter tilsku-
eren i centrum, argumenterer forfatteren.
Det tavse sprog
Authors: Ingemann Bruno 
Published: March 2016

Artiklen fokuserer på avisens layout - eller mere præcist: På avisens
visuelle udtryk. Tekst ses først som et billede. Teksten er visuel og der-
med indgår den sammen med fotografier og tegninger i et samlet hele,
der organiseres som et billede. Det er dette helhedsbillede artiklen prøver
at forankre teoretisk og metodisk med henblik på at vise, hvordan det er
muligt at analysere avisens visuelle udtryk.
Bill Davis og den fiktive erindring
Authors: Magnussen Anne 
Published: March 2016

Tegneserier består af billeder og tekst, der indgår i komplekse mønstre i
formidlingen af en historie. Anne Magnussen argumenterer i denne artikel
for, at en simpel opdeling i ikoniske og konventionelle tegn langtfra er til-
strækkelig i beskrivelsen af tegneseriers semiotiske kompleksitet. Hun
foreslår i stedet C. S. Peirce's semiotik og dennes opdeling i ikoniske,
indeksikalske og symbolske tegn som teoretisk og metodologisk ramme
for analysen af tegneserier. I en analyse af den spanske tegneserie “Det
Ufølsomme Ansigt” af Fernando de Felipe og Oscaraibar anvendes det
Peirceanske tegn til beskrivelse af betydningsdannelsen i og imellem
tegneseriens heterogene tegn og imellem tegneserien som fiktiv tekst
og den sociale virkelighed.
Tilbage til virkeligheden: en undersøgelse af danske unges reklamesmag
Authors: Thorup John 
Published: March 2016

Siden slutningen af 1980'erne har ungdomsreklamen været præget af en
brudsæstetik - ungdomsreklamer har undfordret dominerende moralfore-
stillinger, klassiske kropsidealerog konventielle fortælleformer. Det antages
ofte i reklamebranchen og i ungdomsforskningen, at disse reklamer er ud-
tryk for en tidstypisk ungdommelig smag. Men kan de unge overhovedet
lide brudreklamerne? Forfatteren har interviewet20 unge københavnere
om deres reklamesmag, og analyserne peger på, at informanterne fore-
trækker reklamer, hvor fortælling og æstetik er mere traditionel end i brud-
reklamen, dvs. danske reklamer der fortæller historier om det senmoder-
nes kompleksitet. Ifølge forfatteren indikerer resultatet, at vi må forstå for-
holdet mellem unge og reklame anderledes, end vi gør idag.
Jeg er blevet frygtelig tolerant over for Danmarks Radio. Interview med Esben Højlund Carlsen, fakta-chef på TV2
Authors: Hjort Anne , Hansen Carsten Y. 
Published: March 2016

Esben Højlund Carlsen er fakta-chef for TV2 og står for indkøb af fremmed-
produktioner, etablering af co-produktionsaftaler med udlandet, samt indkøb
og bestilling af danske programmer inden for faktaområdet. Faktaområdet
dækker alt lige fra undervisningsstof, wild life, hobby, erotik, udland, de små
dyr til halvdelen af børneprogrammerne.

I dette interview fortæller Esben Højlund Carlsen om hvad man gør når man
skal udfylde det store hul, som en ny TV-kanal er, for det har været nød-
vendigt at indgå pakke-aftaler med nogle få store danske producenter. Han
kommer også ind på sine erfaringer fra TV-Syd med dramaproduktioner
med amatørskuespillere, og gør sig nogle tanker om hvordan TV-2 kan
skabe sig sit eget image i forhold til Danmarks Radio.

Esben Højlund Carlsen startede TV-2 for kun godt et år siden, og der har
været nok at se til for at TV-2 kan gå i luften som planlagt den 1. oktober
1988.
Lars Larsen - en bombe i underbevidstheden. Et halvt år med reklame i TV2
Authors: Nygaard Bendt 
Published: March 2016

Efter mange års diskussion for og imod fik vi endelig reklamer i dansk TV.
Redaktionen har bedt Bendt Nygaard anmelde det første halve års reklamer.
Det sker ved at inddele dem i typer, de såkaldte formater. Og ved at trække
den vist nok mest atypiske frem. Nygaard begrunder selv hvorfor.
Skal vi have reklame-TV i Danmark?
Authors: Prehn Ole 
Published: March 2016

Under stor ståhej fik vi reklamer i 1987 (TV-Syd) og året efter kom turen til
næsten resten af Danmark.
Seertallene lever endnu ikke op til lovens forudsætninger, og reklamesel-
skabet (TVR) har derfor blandet sig uhørt kraftigt i den offentlige debat om
reklamernes placering og programlægningen. Dette stemmer ikke særlig
godt med de vandtætte skodder mellem reklamer og programlægning, som
politikerne havde lovet os. Hvilke yderligere løftebrud er nødvendige i frem-
tiden, hvis vi skal have TV betalt via reklamer?

Ole Prehn gennemgår de politiske forudsætninger, beregninger af de så-
kaldte kontaktpriser for TV-reklame og seertallene. Han når frem til, at
reklamestrukturen i TV langt fra har nået sit endelige udviklingsstade i
Danmark. Vi har endnu reklame-TV til gode.
Skrift, lyd og billede - om mediefag som forsøg på VUC, Randers 1987 - 1989
Authors: Tybjerg Jette 
Published: March 2016

Den 9. -11. december 1988 blev der på Danmarks Lærerforenings kursus-
center "Skarrildhus" ved Herning afholdt en nordisk konference om "De
elektroniske billedmedier og mediepædagogikken" arrangeret af SMID. I
konferencen deltog bl.a. forskere og undervisere inden for folkeskolen,
gymnasiet og HF.

Herfra stammer denne artikel, hvor Jytte Tybjerg gør sig til talsmand for
et selvstændigt fag i gymnasiet og på HF, og hun beskriver "det ideelle
mediefag" som et fag, der rummer alle tre medier: aviser, radio og TV.
Kan Batman dateres? Om massekommunikasjonen som kulturhistorie
Authors: Dahl Hans Frederik 
Published: March 2016

Hans Frederik Dahls artikel er et bud på om massekommunikationen kan
tænkes ind i kulturhistorien.Første halvdel af artiklen fremhæver de prob-
lemer, det rejser, når massekommunikation med dens karakteristika i
form af serialitet, triviatitet og internationalitet skal reflekteres i forhold til
en kulturhistorisk tradition, som normalt tænker i begreber som tidsånd,
kunstnerisk originalitet og nationalt særpræg. Sidste halvdel focuserer
på tre centrale aspekter ved massekommunikationen, som også er af-
gørende for dens kulturhistorie: dens nære forbindelse til musikken, dens
internationale karakter og dens konstante tilbagevenden til tidligere pro-
dukter.
Den instinktive semiotiker. Om kultfilm som betydningsproduktion mellem film og tilskuer
Authors: Jerslev Anne 
Published: March 2016

Begrebet kultfilm har oftest været knyttet til eksklusivt fanpublikums
sening af mere eller mindre "anderledes" film på obskure tidspunkter.
Anne Jerslev forsøger i denne artikel at fundere begrebet bredere.
Kultfilm ses som et betydningsfelt mellem en film og dens publikum.
Og ved at karakterisere elementer i denne tekst-tilskuerrelation, som
kan kaldes en kultkultur eller en kultisk begivenhed argumenteres der
for, at det, der engang var en niche i filmkulturen, i dag karakteriserer
mediereceptionen i bredere forstand.
Melodrama, temporalitet og genkendelse: amerikansk og russisk stumfilm.
Authors: Doane Mary Ann 
Published: March 2016

Mary Ann Doanes artikel om det tidlige amerikanske og russiske me-
lodrama fra stumfilmsperioden kan måske synes at have et meget
eksotisk tema her i 1990. Men hun beskæftiger sig for det første med
en genre, melodramaet, som indtager en enestående central plads i
både filmens og TV-mediets historie, og hvis historiske rødder derfor
har stor aktualitet. Desuden kaster hun et kønsteoretisk aspekt ind-
over genre-diskussionen i sin beskæftigelse med sammenhængen
mellem kønsroller på lærredet og i den virkelighed, som publikum og
filmene befandt sig i.
Endelig rummer hendes artikel en central pointe i en generel genre-
diskussion: genrerne er i høj grad bundet til deres sociale, kulturelle
og historiske produktionssammenhæng - de er ikke ontologiske, over-
historiske skabeloner. Det amerikanske og det russiske melodrama
er to meget forskellige udgaver af en basal, melodramatiske oplevel-
sesmåde. (Artiklen er oversat af Ib Bondebjerg og er i sin engelske
udgave trykt i "East-West Film Journal", vol.4, no.2, juni 1990).
DR og musikken - en blues til 90´erne
Authors: Bonde Lars Ole 
Published: March 2016

Musikken i radioen er et af de mange underbelyste temaer inden for me-
dieforskningen i Danmark. Forfatteren til den følgende artikel har gennem
nogle år arbejdet som musik-medarbejder i Danmarks Radio - med base i
Østjyllands Radio. I artiklen fokuserer han på produktionsaspektet. Hvilke
funktionssammenhænge indgår musikken i inden for den kanalombrudte
Danmarks Radio - både som selvstændig programform og som "akkompag-
nement" til andet programstof? Dernæst følger man musikproduktionens
mange former og får her afdækket både ex- og implicitte rammer for musik-
politikken i institutionen. Herudfra rejses spørgsmålet om musikkens rolle i
DR som aktiverende eller registrerende i forhold til det musikliv, som findes
uden for institutionen.
Dagblade i provinsielt dødvande
Authors: Minke Kim 
Published: March 2016

Er der noget fundamentalt galt med det koncept, det lokale dagblad i dag er
sat sammen efter? Hvordan kan de danske provinsaviser vende den ned-
gang de har oplevet gennem flere årtier? Hvordan ser den typiske provinsbos
avisbehov egentlig ud i dagens multimediesamfund? Hvorfor er alle hidtidige
tilløb til produktion af fællesstof til flere provinsaviser (f.eks. fælles tema-
sektioner) løbet ud i sandet?
Gennem en diskussion af disse og andre centrale spørgsmål forsøger Kim
Minke, lektor ved Danmarks Journalisthøjskole, at tage en pejling på den
danske provinspresses situation ved starten af 1990'erne. Det gør han bl.a.
gennem et kig på amerikansk provinspresse, som det op gennem 1980'erne
er lykkedes for at finde en niche i mediebilledet, hvor den lokale avis kan spille
en rolle i læsernes samlede livsverden.
Dansk TV efter monopolbruddet - konkurrencen om seerne og public service i forandring
Authors: Nielsen Poul Erik 
Published: March 2016

Hvordan ser DR-TV´s og TV2´s ledelser på konkurrencesituationen, på
sig selv og på hinanden? Hvordan fortolker de det publicservice-begreb,
som lovgiverne har pålagt begge stationer? Er der mulighed for samarbej-
de og programkoordinering eller er den indbyrdes konkurrence vigtigst?
Det er nogle af de spørgsmål Poul Erik Nielsen har søgt at få svar på
gennem interviews med Jørgen Steen Nielen fra TV2 og Ingolf Gabold
fra DR-TV. Interviewene er gennemført henholdsvis den 4. og den 18.
november 1991 på et tidspunkt, hvor TV2´s økonomi og sammensæt-
ningen af bestyrelsen for TV2 var centrale mediepolitiske emner.
Undersøgelsen "Ligheder og forskelle", udarbejdet af Medieforskningen
i Danmarks Radio, var blevet præsenteret for TV2 nogle få dage før
interviewet blev gennemført. Denne undersøgelse bringes også i dette
nummer af MedieKultur.
Musikplanlægning i Danmarks Radio - et interview med to musikansvarlige
Authors: Dahl Henrik , Poulsen Jørgen 
Published: March 2016

Danmarks Radio er en væsentlig faktor i det danske musikliv i dag.
Musikindustrien får sine potentielle hits præsenteret og den levende
musik kommer ud via transmissionsvognene. DR har tre orkestre
og 2 kor og producerer selv musik af høj kvalitet. Der er tale om et
kredsløb - eller fødekæde om man vil - hvor radioen indgår som
distributionskanal, udstillingsvindue og formidler af både musik og
diskussionen omkring den.
Hvordan forvalter Danmarks Radio sin musik- og kulturpolitiske
funktion? Hvem bestemmer hvad der skal spilles i radioen? Er det
medarbejderne, programcheferne eller radioledelsen? Og hvem
tager man hensyn til? Lyttertal? Den offentlige mening? - I dette
dobbeltinterview med to chefer, Bent-Erik Rasmussen og Torben
Bille, der er ansvarlige for musikken på henholdsvis P2 (undtagen
Danmarkskanalen) og P3, prøver vi at belyse de overvejelser der
ligger bag den seneste kanalomlægning og den daglige styring af
danskernes musikoplevelser.
Offentlighed og Public Relations
Authors: Heltoft Lars 
Published: March 2016

Lars Heltoft, der er en af grundlæggerne af Public Relationsuddannelsen
på Roskilde Universitetscenter, kaster i artiklen et kritisk blik på den
akademiske forskning i feltet public relations. Selv i nyere udgaver af
PR-forskningen - af mange anset for "progressive", f.eks. James
Grunings og Jon Whites arbejder - ser Lars Heltoft tydelige spor af PR-
professionens selvforståelse og legitimationsbehov. Resultatet er, at den
"offentlighed", der burde være kernen i den videnskabelige beskæftigelse
med public relations, "forsvinder i den blå luft". Han argumenterer for, at
Habermas´ forestilling om "offentlighed" stadig institutionaliserer mulig-
heden for kritisk diskurs inden for feltet, samtidig med at han i sproghand-
lingsteoretisk perspektiv problematiserer Habermas´ legitimationsbegreb,
fordi det undtager private virksomheder og organisationer.
I grønt selskab - Virksomhedskommunikation og den nye miljøbevidsthed
Authors: Bernstein David 
Published: March 2016

For David Bernstein handler den grønne udfordring, som virksomhed-
erne i dag står overfor, ikke blot om miljøbevidsthed og økologi, men
også om helt nye kommunikations- og ledelsesformer: "Miljøbevidst-
hed er filosofisk set i oppotion til autoritetstro(...) Hvis man giver grøn
kommunikation en stiv hierarkisk form og herser med folk, har man
slet ikke forstået hverken det grønne eller hvad det vil sige at kommu-
nikere". "Det grønne" udgør således blot den seneste udvidelse af det
holistiske syn på kommunikation, som David Bernstein har forfægtet i
årevis som kommunikationsrådgiver (for nogle år siden bl.a. for det
danske medicinalfirma Novo) og forfatter, f.eks. i klassikeren "Com-
pany Image and Reality: A Critique of Corporate Communications"
(1984). Artiklen er en beaerbejdet udgave af et oplæg holdt ved års-
mødet i Sammenslutningen af Medieforskere i Danmark, november
1992. Den er oversat af Ebbe Klitgaard.
Power flux distribution in chiroplasma‐filled perfect electromagnetic conductor circular waveguides
Authors: Ghaffar A. , Alkanhal Majeed A. S. 
Published: March 2016

AbstractTheoretical analysis of the electromagnetic wave propagation in circular waveguides with a chiroplasma core coated with a perfect electromagnetic conductor (PEMC) is presented. The presented formulations and analysis are general for any perfect electric, perfect magnetic, or perfect electromagnetic conductor (PEMC) waveguides filled with any general anisotropic/isotropic metamaterial including plasma. The characteristic equation for the modes in this waveguide is obtained, and the behavior of the dispersion curves and the power flux are examined and evaluated numerically. The results demonstrate that the behavior of the power flux transported in the guide, in magnitude and orientation, is highly determined by the chirality parameter and the plasma and cyclotron frequencies. The mode cutoff frequencies are sensitive to the variations in the filling material and chirality parameters and likewise affected by the variations in the PEMC admittance parameter.
Enantioselective Copper(II)‐Catalyzed Conjugate Addition of Indoles to β‐Substituted Unsaturated Acyl Phosphonates
Authors: Ma Hong‐Li , Xie Lei , Zhang ZhenHua , Li Jia‐Qi , Qin Zhao‐Hai , Fu Bin 
Published: March 2016

AbstractThe first copper‐catalyzed enantioselective conjugate addition of indoles to β‐substituted unsaturated acyl phosphonates was successfully realized by using a heteroarylidene‐tethered bis(oxazoline) ligand. The reaction features high efficiency, cheap catalyst and broad generality. In the case of either β‐alkyl‐ or β‐aryl‐substituted unsaturated acyl phosphonates, the 3‐indolyl adducts were achieved in high yields with good to excellent enantioselectivities (up to 97% ee). The 3‐indolyl adducts can serve as important intermediates in the synthesis of indole alkaloids.magnified image
Air‐stable Organobismuth(V) Bisperfluorooctanesulfonate as an Efficient Catalyst for the Synthesis of N‐Containing Compounds
Authors: Wang Penghui , Wang Jinying , Au Chak‐Tong , Qiu Renhua , Xu Xinhua , Yin Shuang‐Feng 
Published: March 2016

AbstractTriphenyl bismuth bisperfluorooctanesulfonate is an air‐ and water‐stable Lewis acid. It exhibits high catalytic efficiency for the synthesis of nitrogen heterocycles such as diindolylmethane derivatives, dihydropyrimidinones, dihydropyridines and 1,2‐disubstitued benzimidazoles under mild condition. Furthermore, it can be reused without loss of activity in a test of five cycles.This catalytic system affords a simple and efficient way for the synthesis of N‐containing compounds.magnified image
Potassium Hydroxide/Dimethyl Sulfoxide Superbase‐Promoted Transition Metal‐Free Synthesis of 2‐Substituted Benzothiophenes under Visible Light
Authors: Gao Li , Chang Bin , Qiu Wenzhao , Wang Lele , Fu Xianzhi , Yuan Rusheng 
Published: March 2016

AbstractA potassium hydroxide/dimethyl sulfoxide (KOH/DMSO) superbase‐promoted method for the synthesis of 2‐substituted benzothiophenes has been developed via photoinduced intermolecular annulation of 2‐halothioanisoles with terminal alkynes at ambient temperature. The present protocol uses commercially available 2‐halothioanisoles as substrates and visible light as energy force, which offers a wide range of benzothiophenes regioselectively in moderate to good yields. Such a facile and effective transformation will provide an environment‐friendly approach to the synthesis of benzothiophene derivatives.magnified image